Comitatus Burgundiae (provincia Franciae)
Comitatus Burgundiae, sive Liber Comitatus, est antiqua provincia Franciae. Pars antiqui Burgundiae regni erat, quae saeculo X comitatus facta est. Imperio infeodatus est, sed comites gradatim in suam tutelam venerunt. Anno 1307 comitissa Iohanna regis Philippi IV filio nupsit. Ille, rex Philippus V factus, filiam suam anno 1318 duci Odoni IV Burgundiae in matrimonium dedit. Eorum proles duas Burgundias ad annum 1361 rexit. Tum Ducatus Comitatusque pro apanagio Philippo Animoso dati sunt. Anno 1477, cum Carolus Temerarius victus et necatus esset, civitates suae inter filiam Mariam et regem Ludovicum XI divisae sunt. Liber Comitatus Mariae traditus est et, cum Maximiliano I nupsisset, in Domus Habsburgensis civitates insertus est. Itaque, saeculis XVI et XVII, quotienscumque Francia cum Hispania bellum gessit, de Comitatus possessione armis disceptatum est. Postremo, anno 1678, provincia Ludovico XIV cessa est. Eius terrae in praefecturis hodie divisae sunt, quae Arar Superior, maior pars Dubis et Iura sunt.